བར་གསེང་རྣམས་སུ་ཡང་དུ་ཏྲི་སུ་སྙིང་པོ་དབྱངས་སུ་གྱེར་ཏེ་དཀྱིལ་འཁོར་ལ་ཞབས་སྐོར་དང་།ཕྱག་མཆོད་འབུལ་སོགས་ཀྱིས་དུས་འདའ་བར་བྱས་ཏེ་ཉིན་འདི་དག་གི་རིང་དུ་ཏྲི་སུའི་སྨན་གྱི་སྒྲུབ་པའི་བྱིན་རླབས་ས་ལ་འཁྱིལ་བར་མཛད།ཕྱི་དྲོའི་དུས་ཚིགས་རྣམས་སུ་ཉིན་ལྟར་དུ་ཏྲི་སུའི་ཆ་ལག་གསུར་བསྔོ་འདོད་རྒུའི་གཏེར་མཛོད་ལྟར་གྱི་གསུར་མཆོད་རྒྱས་པ་དང་།དགོང་མོར་བཀའ་སྐྱོང་རྒྱས་བསྐུལ།གླུད་བསྔོ་དང་ལུས་སྦྱིན་སོགས་མཛད་དེ་གསོན་གཤིན་གཉིས་ཀྱི་ཆེད་དམིགས་དགེ་བསྔོ་རྒྱ་ཆེར་གནང་།